Magazín o knihách

Haruki Murakami (* 12. január 1949)
2026-01-12
Haruki Murakami
(* 12. január 1949, Kjóto)

Haruki Murakami je najpopulárnejší súčasný japonský autor v zahraničí. Jeho tvorba je značne ovplyvnená americkou kultúrou a často sa považuje za postmodernú. Jeho prvá novela Hear The Wind Sing (Počúvaj pieseň vetra) bola publikovaná v roku 1979. Medzi jeho ďalšie diela patrí novela A Wild Sheep Chase (Hon na ovcu), Hard Boiled Wonderland and the End of the World (Koniec sveta a Hardboiled Wonderland) a Norwegian Wood (Nórske drevo).

Milan Rúfus († 11. január 2009)
2026-01-11
Milan Rúfus
(* 10. december 1928, Závažná Poruba – † 11. január 2009, Bratislava)

Slovenský básnik, literárny historik, prekladateľ a esejista, najprekladanejší slovenský básnik do iných jazykov. Napísal o. i. Až dozrieme, Zvony, Kolíska, Chlapec maľuje dúhu, zbierku básní Modlitbičky, Studnička…

Jaroslav Seifert († 10. január 1986)
2026-01-10
Jaroslav Seifert
(* 23. september 1901, Praha – † 10. január 1986)

Jeden z najväčších českých básnikov, publicista, prekladateľ, nositeľ Nobelovej ceny za literatúru (1984). signatár Charty 77. Napísal o.i. Město v slzách, Slavík zpívá špatně, Ruce Venušiny, Koncert na ostrově, Halleyova kometa, Odlévání zvonů, od 70. rokov publikoval väčšinou v samizdate – Deštník z Piccadilly, Morový sloup, Býti básníkem, kniha spomienok Všecky krásy světa

Karel Čapek (* 9. januára 1890)
2026-01-09
Karel Čapek
(* 9. januára 1890, Malé Svatoňovice – † 25. decembra 1938, Praha)

Český prozaik, dramatik, novinár, kritik, filozof, jeho najznámejšími dielami sú R.U.R., Vec Makropulos, Válka s mloky, Krakatit, Ze života hmyzu, Povídky z jedné kapsy, Povídky z druhé kapsy… Karel Čapek sa významne zapísal do dejín robotiky, keď ako prvý použil dnes už svetovo akceptovaný pojem robot.

Stephen William Hawking (* 8. január 1942)
2026-01-08
Stephen William Hawking
(* 8. január 1942, Oxford – † 14. marec 2018, Cambridge)

Anglický fyzik, kozmológ a matematik, jeden z popredných svetových teoretických fyzikov. Jeho najznámejšie diela sú Stručná historie času, Černé díry a budoucnost vesmíru, Ilustrovaná stručná história času, Vesmír v orechovej škrupinke, Ilustrovaná teória všetkého, Ešte stručnejšia história času, Veľký plán

Eva Borušovičová (* 5. január 1970)
2026-01-05
Eva Borušovičová (* 5. január 1970, Levice – † 2. jún 2025)

Bola slovenská scenáristka, režisérka, dramatička, spisovateľka a vysokoškolská pedagogička. Publikovala aj pod pseudonymom Maxim E. Matkin.
Medzi jej najznámejšie diela patria Polnočný denník, Láska je chyba v programe, Nie na ústa alebo Úplne najviac.

Umberto Eco (* 5. január 1932)
2026-01-05
Umberto Eco
(* 5. január 1932, Alessandria – † 19. február 2016, Miláno)

Bol taliansky spisovateľ, estetik, teoretik umenia, medievalista, filozof, významný predstaviteľ semiotiky a postmodernej filozofie. K jeho najznámejším dielam patria Meno ruže, Foucaltovo kyvadlo, Ostrov včerajšieho dňa…

Dušan Dušek (* 4. január 1946)
2026-01-04
Dušan Dušek
(* 4. január 1946, Gbelce)

Je slovenský básnik, prozaik, filmový scenárista, autor rozhlasových hier a literatúry pre deti a mládež, pedagóg a redaktor. Medzi jeho najznámejšie diela patria Kufor na sny, Náprstok, Poloha pri srdci či tvorba pre deti Pištáčik, Daidalos a Ikaros, Dvere do kľúčovej dierky.

Albert Camus († 4. január 1960)
2026-01-04
Albert Camus
(* 7. november 1913, Mondovi, Alžírsko – † 4. január 1960, Villeblevin, Francúzsko)

Bol francúzsky spisovateľ, filozof a predstaviteľ existencializmu. Nositeľ Nobelovej ceny za literatúru za rok 1957. Vyrástol v Alžíri v chudobnej rodine. Venoval sa divadlu ako herec, písal do novín, za druhej svetovej vojny bol redaktorom, potom (1944-1946) bol šéfredaktor časopisu Combat (Bitka) v Paríži. Aktívne sa zúčastnil hnutia odporu. Neskôr bol vedúcim pracovníkom vo vydavateľstve Gallimard.
Medzi jeho najznámejšie diela patria Cudzinec, Mor, Exil a kráľovstvo a Mýtus o Sizyfovi.

Jaroslav Hašek († 3. január 1923)
2026-01-03
Jaroslav Hašek (* 30. apríl 1883, Praha – † 3. január 1923, Lipnice nad Sázavou)

Bol český spisovateľ, publicista a novinár, autor druhej najprekladanejšej knihy českej literatúry (58 jazykov v roku 2013) slávneho románu Osudy dobrého vojaka Švejka počas svetovej vojny.

John Ronald Reuel Tolkien (* 3. január 1892)
2026-01-03
John Ronald Reuel Tolkien
(* 3. január 1892, Bloemfontein, Južná Afrika – † 2. september 1973, Bournemouth, Spojené kráľovstvo)

Bol anglický spisovateľ, autor knihy The Hobbit (v slovenčine „Hobit“) a jej pokračovania The Lord of the Rings (v slovenčine „Pán prsteňov“), jeho najznámejšieho diela.
Bol významným jazykovedcom, znalcom anglosaštiny (starej angličtiny) a starej nórčiny. Na Univerzite v Oxforde pôsobil v rokoch 1925 – 1945 ako profesor anglosaštiny, v rokoch 1945 – 1959 potom ako profesor anglického jazyka a literatúry. Spolu s najbližším priateľom C. S. Lewisom sa schádzal v literárnom diskusnom klube Inklings (doslova „Atramentovci“).
Tolkienovo dielo zahŕňa aj množstvo kníh z pozostalosti o histórii fiktívneho sveta Stredozeme, v ktorej sa Hobit a Pán prsteňov odohrávajú. Pre neutíchajúcu popularitu a vplyv jeho diel je Tolkien považovaný za otca modernej high fantasy. Ostatné Tolkienove publikované fantasy diela sú rozprávky a príbehy, ktoré pôvodne rozprával svojim deťom a netýkajú sa Stredozeme.

Isaac Asimov (* 2. január 1920)
2026-01-02
Isaac Asimov
(* 2. január 1920, Petroviči, Rusko – † 6. apríl 1992, New York)

Bol veľmi úspešný americký spisovateľ sci-fia a non-fiction a biochemik. Spolu s Róbertom Heinleinom a Arthurom C. Clarkom sú nazývaní „Veľkou trojkou science fiction“.
Napísal a vydal viac ako 500 titulov a okolo 90 000 listov a článkov. Jeho najznámejšími dielami sú série Nadácia, Impérium a kniha poviedok Ja, robot.

Jerome David Salinger (* 1. január 1919)
2026-01-01
Jerome David Salinger
(* 1. január 1919, New York – † 27. január 2010, New Hampshire)

Americký prozaik, jeho najznámejším dielom je román Kto chytá v žite, napísal aj Franny a Zooey a poviedky o rodine Glassovcov.

Romain Rolland († 30. december 1944)
2025-12-30
Romain Rolland
(* 29. január 1866, Clamecy, Francúzsko – † 30. december 1944, Vézelay)

Bol francúzsky prozaik, dramatik, hudobný a literárny kritik. Medzi jeho najznámejšie diela patria Dobrý človek ešte žije, Peter a Lucia, Očarená duša, Tragédia viery.

Joseph Rudyard Kipling (* 30. december 1865)
2025-12-30
Joseph Rudyard Kipling
(* 30. december 1865, Bombaj, India – † 18. január 1936, Londýn)

Bol britský spisovateľ, novinár a básnik, prvý britský nositeľ Nobelovej ceny za literatúru (1907), jeho najznámejším dielom je Kniha džunglí, napísal aj množstvo básní (Ak jasnú hlavu nestratíš…) a poviedok (Kim a iné prózy, Rozprávky o praotcovi klokanovi a iných zvieratkách…)

Janko Jesenský († 30. december 1945)
2025-12-30
Janko Jesenský
(* 30. december 1964, Martin – † 27. december 1945, Bratislava)

Pochádzal zo zemianskej rodiny. Po maturite 1893 absolvoval právnickú akadémiu v Prešove, štúdium zavŕšil v Kluži (Rumunsko) doktorátom roku 1901. Pracoval vo viacerých advokátskych kanceláriách, neskôr pôsobil ako samostatný advokát v Bánovciach nad Bebravou. Po vypuknutí prvej svetovej vojny roku 1914 ho ako slovenského národovca („pansláva“) uväznili. Roku 1915 narukoval na ruský front, ale krátko nato prebehol na stranu Rusov. Pridal sa k československým légiám v Rusku. Redigoval slovenskú prílohu časopisu Čechoslovan, bol podpredsedom Československej národnej rady. Roku 1919 sa vrátil na Slovensko. Dvakrát zastával funkciu župana, roku 1929 sa stal viceprezidentom krajinského úradu. V rokoch 1930 – 1939 bol predsedom Spolku slovenských spisovateľov. Nesúhlasil s rozbitím Československej republiky roku 1939 a na Slovenský štát reagoval sériou politických básní a pamfletov. Ilegálne vyvezené do Londýna stali sa súčasťou Československého vysielania BBC počas vojny. Vyšli tam i knižne pod názvom Na zlobu dňa. Janko Jesenský zomrel 27. decembra 1945 v Bratislave.

Július Satinský († 29. december 2002)
2025-12-29
Július Satinský
(* 20. august 1941, Bratislava – † 29. december 2002, Bratislava)

Študoval dramaturgiu na Vysokej škole múzických umení v Bratislave. Už počas štúdia vystupoval spolu s Milanom Lasicom v autorských dialógoch v bratislavskej Tatre. Koncom 60. rokov pôsobil (spolu s M. Lasicom) v generačnom Divadle na korze, v roku 1968 začali mať problémy s cenzúrou, ktoré vyvrcholili po roku 1970, keď im z politických príčin znemožnili verejne vystupovať a prezentovať svoju tvorbu na Slovensku, preto v rokoch 1971 – 1972 vystupovali v kabarete Večerní Brno. Július Satinský sa okrem herectva venoval aj publicistike a tvorbe pre deti. V niekoľkých médiách (periodiká, rozhlas) mal pravidelné rubriky. Napriek tomu, že sa v priebehu desaťročí prezentovali aj sólovo, pre verejnosť ostávajú autorskou dvojicou. Medzi jeho najznámejšie diela patria Ako vzniká sliepka a všetky ďalšie hry, Moji milí Slováci, Rozprávky uja Klobásu, Čučoriedkáreň.

Janko Jesenský († 27. december 1945)
2025-12-27

Karel Čapek († 25. decembra 1938),
2025-12-25

Juraj Kováčik (* 23. december 1964)
2025-12-23
Juraj Kováčik
(* 23. december 1964)

Juraj Kováčik je fotograf, publicista, kníhkupec a finančný analytik. Žije a pracuje v Bratislave a Smrečanoch. Kniha V panoramatickom kine (2018) je jeho literárnym debutom. Študoval na MFF UK štatistiku, ktorú nedokončil, miesto toho pracoval ako kulisár a potom predavač v kníhkupectve. Po roku 1990 začal študovať na VŠVU na katedre fotografie, ale zo školy opäť odišiel a začal pracovať v kníhkupectve Artforum. V roku 1994 založil firmu P67 value zameranú na finančné analýzy a popri tom sa venoval ekonomickej publicistike. Spoločnosť na sklonku milénia kúpila Penta, v ktorej potom pracoval ako analytik. Od roku 2009 do roku 2016 bol fotografom na voľnej nohe. V roku 2011 mu vyšla kniha fotografií a textov Tatry. Venoval sa aj publicistike, spolupracoval s časopisom .týždeň a editoval on-line magazín o výtvarnom umení hentak.sk. Od roku 2016 okrem písania opäť pracuje v kníhkupectve Artforum.

Francis Scott Key Fitzgerald († 21. december 1940)
2025-12-21
Francis Scott Key Fitzgerald
(* 24. september 1896, Minnesota, – † 21. december 1940, Kalifornia, USA)

Bol americký spisovateľ a scenárista, jeden z najvýznamnejších predstaviteľov stratenej generácie. Písal tiež vzorové diela v štýle džezového veku – Jazz age. Je autorom románov ako Táto strana raja (This Side of Paradise, 1920), Krásni a prekliati (The Beautiful and Damned, 1922), Veľký Gatsby (The Great Gatsby, 1925), Nežná je noc (Tender Is the Night, 1934) či Posledný magnát (The Last Tycoon, 1941) – spomínaný titul nedokončil a vyšiel až po jeho skone

Josef Lada (* 17. decembra1887)
2025-12-17
Josef Lada
(* 17. prosince 1887 Hrusice – † 14. prosince 1957 Praha)

Bol český maliar, ilustrátor, karikaturista, scénograf a spisovateľ. V ranom detstve prišiel o oko, čo sa okrem ďalšieho prejavilo na jeho charakteristickom plochom, kresličskom štýle s využitím silných obrysov a línií.
Medzi jeho najznámejšie diela patria ilustrácie k Osudom dobrého vojaka Švejka a rad jeho vlastných kníh pre deti, napr. O Mikešovi (Príhody kocúrika, ktorý hovoril) alebo O múdrej kmotričke líške.
Vo svojej voľnej výtvarnej tvorbe sa opakovane vracal k motívom vodníkov či rusaliek. Už za svojho života patril v Československu medzi široko uznávaných umelcov.

Sir Arthur Charles Clarke (* 16. december 1917)
2025-12-16
Sir Arthur Charles Clarke
(* 16. december 1917, Minehead – † 19. marec 2008, Kolombo)

Bol britský autor science-fiction, vynálezca a propagátor kozmonautiky. Spolu s Róbertom Heinleinom a Isaacom Asimovom sú nazývaní „Veľkou trojkou science fiction“.
Na základe jeho nápadu vznikli geostacionárne družice. S myšlienkou satelitu zaveseného na pevnom mieste na oblohe prišiel dávno pred vypustením prvej družice – už v roku 1945. Jeho najznámejšími dielami sú Vesmírna odysea, cyklus o Rámovi.

Jane Austenová (* 16. december 1775)
2025-12-16
Jane Austenová
(* 16. december 1775, Steventon, Hampshire, Anglicko – † 18. júl 1817, Winchester, Anglicko)

Bola anglická spisovateľka, zakladateľka moderného, tzv. „rodinného“ románu (domestic novel). Patrí medzi najvýznamnejšie anglické spisovateľky a klasické autorky rodinného románu. Jej knihy zachytávajú život vidieckej spoločnosti a predstavujú inteligentné, morálne pevné hrdinky, ktoré kontrastujú s povrchnosťou okolia. Medzi najznámejšie knihy Jane Austen patria román o spoločenských vzťahoch Pýcha a predsudok, jemne irónický Rozum a cit, prepracovaná štúdia charakterov Emma , rodinný príbeh Sídlo Mansfield či goticky ladené Opátstvo Northanger. Okrem toho napísala aj kratšie či nedokončené diela, ako strhujúci Lady Susan, nedokončený The Watsons a podnetný Sanditon. Knihy Jane Austen sú známe jemnou iróniou, presnou psychologickou kresbou postáv a hlbokým vhľadom do spoločenských vzťahov, a dodnes inšpirujú čitateľov aj divákov po celom svete.

Ján Smrek (* 16. december 1898)
2025-12-16
Ján Smrek
(* 16. december 1898, Zemianske Lieskové – † 8. december 1982, Bratislava)

Ján Smrek, vl. menom Ján Čietek, bol slovenský básnik, spisovateľ, redaktor, publicista, vydavateľ a organizátor kultúrneho života.
Písal pod pseudonymami ako Ilia Volžanin, Ilja Volžanin, Ján Čietek-Smrek, Ján Smrek, Janko Smrek, Larix a iné. Po otcovej smrti (1907) ho vychovávali v Modre v rodine evanjelický farára S. Zocha. Učil sa za obchodného pomocníka u S. Godru v Petrovci, kde začal aj písať poéziu. Po vypuknutí prvej svetovej vojny narukoval do Budapešti, ako vojak sa dostal do Istanbulu a ďalej až na Palestínsky front. Na Slovensko sa vrátil cez Odesu, Ukrajinu, Bukovinu, Halič a Budapešť až roku 1919. Absolvoval učiteľský ústav v Modre, potom 6 semestrov na evanjelickej teologickej fakulte v Bratislave, odkiaľ odišiel a stal sa redaktorom Slovenského denníka v Bratislave (1924). Roku 1925 sa stal redaktorom Národných novín v Martine. V období 1925 – 1937 založil a redigoval Edíciu mladých slovenských autorov (EMSA), ktorú v Prahe vydával Leopold Mazáč. Preto sa roku 1930 presťahoval do Prahy, kde založil literárnoumelecký mesačník Elán. Po rozbití Československa sa 1939 vrátil do Bratislavy, kde sa Elán stal časopisom Spolku slovenských spisovateľov. Pre protifašistické postoje v roku 1944 tlač časopisu úradne zastavili a obnovený bol na krátky čas o dva roky. Po roku 1948 Smrek ako básnik upadol do nemilosti. Založil Komornú knižnicu Elánu, ktorú viedol aj po jej prevzatí nakladateľstvom Slovenský spisovateľ v roku 1950.

Rómerov dom: Marek Vadas: Údolie
2025-12-15
15. 12. 2025 o 19:00-20:30, Rómerov dom, Bratislava

Marek Vadas: Údolie – krst knihy
Pozývame na slávnostnú premiéru novej knihy Mareka Vadasa ÚDOLIE v priestoroch Rómerovho domu v starej Bratislave.
Knihu uvedú do života Miroslava Vallová a Stanislav Vallo.
Úryvky z románu číta Juraj Hrčka.
Na záver zahrajú DJ’s Die Kartofelln.
Príbehy sa odohrávajú v africkej autokratickej krajine, kde vládne vojsko terorizuje časť civilného obyvateľstva. Vzdialenosť tu však nezohráva úlohu, pretože situácia je až prekvapivo podobná tej našej – a to nielen blízkosťou vojny, ale i snahou štátu obmedzovať občianske slobody. Vzájomne prepojené príbehy vyrozprávané taxikárovi v meste ležiacom na okraji konfliktu vychádzajú z reálnych faktov, zároveň sú tou najslovenskejšou knihou, akú Marek Vadas doteraz napísal.

Joseph Heller († 12. december 1999)
2025-12-12
Joseph Heller
(* 1. máj 1923, New York, New York, USA – † 12. december 1999, East Hampton)

Bol americký spisovateľ. Tematikou vojny nadväzuje na svojho predchodcu Ernesta Hemingwaya. Známy je vďaka svojmu satirickému románu Hlava XXII.

Alexandr Isajevič Solženicyn (* 11. december 1918)
2025-12-11
Alexandr Isajevič Solženicyn
(* 11. december 1918, Kislovodsk – † 3. august 2008 Moskva, Rusko)

Bol ruský spisovateľ, publicista, politický činiteľ a účastník 2. svetovej vojny. Medzi jeho najznámejšie diela patrí Súostrovie Gulag a Jeden deň Ivana Denisoviča.

Milan Rúfus (* 10. december 1928)
2025-12-10
Milan Rúfus
(* 10. december 1928, Závažná Poruba – † 11. január 2009, Bratislava)

Slovenský básnik, literárny historik, prekladateľ a esejista, najprekladanejší slovenský básnik do iných jazykov. Napísal o. i. Až dozrieme, Zvony, Kolíska, Chlapec maľuje dúhu, Modlitbičky, Studnička…

Alfred Bernhard Nobel († 10. december 1896)
2025-12-10
Alfred Bernhard Nobel
(* 21. október 1833, Štokholm, Švédsko – † 10. december 1896, San Remo, Talianske kráľovstvo)

Bol švédsky chemik, inžinier a patril k najvýznamnejším vynálezcom 19. storočia. Svojím závetom založil v súčasnosti najprestížnejšie ocenenie ľudskej činnosti v oblasti fyziky, chémie, literatúry, fyziológie alebo medicíny a mierotvorby, Nobelovu cenu.
